Κατάλογος χωρών ανά εκπομπές διοξειδίου του άνθρακα

Αυτός είναι ένας κατάλογος χωρών ανά εκπομπές διοξειδίου του άνθρακα λόγω των ανθρωπίνων δραστηριοτήτων, από τη βάση δεδομένων EDGAR που δημιουργήθηκε από την Ευρωπαϊκή Επιτροπή και την Ολλανδική Υπηρεσία Περιβαλλοντικής Αξιολόγησης που κυκλοφόρησε το 2018. Ο παρακάτω πίνακας παραθέτει τις ετήσιες εκθέσεις 1990, 2005 και 2017 για τις εκτιμήσεις εκπομπών CO2 (σε MtCO2 ανά έτος) μαζί με μια λίστα υπολογισμένων εκπομπών ανά km2 (σε tCO2 ανά έτος) και κατά κεφαλήν εκπομπές (σε tCO2 ανά έτος).

Τα δεδομένα αφορούν μόνο στις εκπομπές διοξειδίου του άνθρακα από την καύση ορυκτών καυσίμων και την παραγωγή τσιμέντου, αλλά όχι τις εκπομπές από τη χρήση γης, την αλλαγή χρήσης γης και τη δασοκομία (LULUCF). Επίσης, οι θαλάσσιες εκπομπές από πλοία και δεξαμενόπλοια δεν περιλαμβάνονται στα στοιχεία, τα οποία μπορούν να κάνουν μεγάλη διαφορά για μικρές χώρες με σημαντικά λιμάνια. Όταν λαμβάνονται υπόψη οι εκπομπές διοξειδίου του άνθρακα από την αλλαγή χρήσης γης, η πλειονότητα των εκπομπών άνθρακα από το 1905 σημειώθηκε στην Ασία, στην Κεντρική και στη Νότια Αμερική, κάτι το οποίο δείχνει ότι τα αναπτυγμένα κράτη αποψίλωσαν τα δάση τους τους προηγούμενους αιώνες. Παράγοντες που συσχετίζονται με τη χρήση γης έχουν συνεισφέρει σχεδόν στο ένα τρίτο των συνολικών αθροιστικών ανθρωπογενών εκπομπών διοξειδίου του άνθρακα από το 1850, και μέχρι το 1965 ήταν στην πραγματικότητα η μεγαλύτερη πηγή εκπομπών CO2, ακόμη και από την καύση των ορυκτών καυσίμων και την παραγωγή τσιμέντου.

Οι 10 χώρες με τις μεγαλύτερες εκπομπές διοξειδίου του άνθρακα αντιστοιχούν στο 67,6% του παγκόσμιου συνόλου. Από το 2006, η Κίνα εκπέμπει περισσότερο CO2 από οποιαδήποτε άλλη χώρα, αλλά για να γίνει μια σωστή σύγκριση, θα πρέπει να ληφθούν υπόψη οι εκπομπές ανά άτομο και η Κίνα έχει τον μεγαλύτερο πληθυσμό στον κόσμο. Όταν λάβουμε υπόψη τις εκπομπές CO2 ανά άτομο, τα επίπεδα της Κίνας είναι λιγότερο από τα μισά από αυτά των Ηνωμένων Πολιτειών (η επόμενη μεγαλύτερη πηγή σε εκπομπές CO2) και περίπου το ένα όγδοο του Παλάου (η μεγαλύτερη πηγή εκπομπών CO2 ανά άτομο).

Στον κατάλογο των χωρών ανά εκπομπές CO2 δεν λαμβάνονται υπόψη οι εκπομπές που είναι ενσωματωμένες στο παγκόσμιο εμπόριο, οι οποίες μπορούν να εισαχθούν ή να εξαχθούν με τη μορφή εμπορευμάτων, αλλά αναφέρονται μόνο οι εκπομπές CO2 που εκπέμπονται εντός των γεωγραφικών ορίων. Αναλόγως, ένα ποσοστό CO2 που παράγεται και αναφέρεται στην Ασία και στην Ανατολική Ευρώπη προορίζεται για την παραγωγή αγαθών που καταναλώνονται στη Δυτική Ευρώπη και στη Βόρεια Αμερική.

Σύμφωνα με την ανασκόπηση της επιστημονικής βιβλιογραφίας που διενήργησε η Διακυβερνητική Επιτροπή για την Κλιματική Αλλαγή (IPCC), το διοξείδιο του άνθρακα είναι το σημαντικότερο ανθρωπογενές αέριο του θερμοκηπίου. Τα άλλα κύρια ανθρωπογενή αέρια του θερμοκηπίου (μεθάνιο, νιτρώδες οξείδιο (N2O) και ορισμένα φθοριούχα αέρια (εξαφθοριούχο θείο (SF6), υδροφθοράνθρακες (HFC) και υπερφθοράνθρακες (PFC)), δεν περιλαμβάνονται στην ακόλουθη λίστα, ούτε οι εκπομπές υδρατμών (H2O), καθώς είναι αμελητέα αέρια σε σύγκριση με τις ποσότητες που παράγονται στη φύση. Οι μετρήσεις του διοξειδίου του άνθρακα από το διάστημα θα επιτρέψουν την ανεξάρτητη παρακολούθηση των εκπομπών στα μέσα της δεκαετίας του 2020.

Παραπομπές 

Κατάλογοι χωρών